CELEX: 32018D1119(01)
Language: et
Date: 2018-09-13 00:00:00
Title: Euroopa tasandi erakondade ja Euroopa tasandi poliitiliste sihtasutuste ameti otsus, 13. september 2018, kustutada sihtasutus Europa Terra Nostra registrist

19.11.2018   
               
               
                  ET
               
               
                  Euroopa Liidu Teataja
               
               
                  C 418/4
               
            
         EUROOPA TASANDI ERAKONDADE JA EUROOPA TASANDI POLIITILISTE SIHTASUTUSTE AMETI OTSUS,
         13. september 2018,
         kustutada sihtasutus Europa Terra Nostra registrist
         (Ainult saksakeelne tekst on autentne)
         (2018/C 418/05)
         EUROOPA TASANDI ERAKONDADE JA EUROOPA TASANDI POLIITILISTE SIHTASUTUSTE AMET,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu 22. oktoobri 2014. aasta määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, (1) ja eriti selle artiklit 40a,
         ning arvestades järgmist:
         
                     (1)
                  
                  
                     13. septembril 2017 esitas Euroopa Komisjon ettepaneku võtta vastu Euroopa Parlamendi ja nõukogu määrus, millega muudetakse määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist (2).
                  
               
                     (2)
                  
                  
                     9. aprillil 2018 sai Euroopa tasandi erakondade ja Euroopa tasandi poliitiliste sihtasutuste amet (edaspidi „amet“) sihtasutuselt Europa Terra Nostra (edaspidi „ETN“) määruse (EL, Euratom) nr 1141/2014 artikli 8 lõike 1 kohase taotluse registreerida ETN Euroopa tasandi poliitilise sihtasutusena.
                  
               
                     (3)
                  
                  
                     24. aprillil 2018 võttis amet vastu otsuse registreerida ETN Euroopa tasandi poliitilise sihtasutusena (edaspidi „registreerimisotsus“). Registreerimisotsus avaldati 31. mail 2018Euroopa Liidu Teatajas ja samal päeval omandas ETN Euroopa juriidilise isiku staatuse. ETN on ametlikult seotud Euroopa tasandi erakonnaga Rahu ja Vabaduse Ühendus (edaspidi „APF“).
                  
               
                     (4)
                  
                  
                     3. mail 2018 võtsid Euroopa Parlament ja nõukogu vastu määruse (EL, Euratom) 2018/673, (3) millega muudetakse määrust (EL, Euratom) nr 1141/2014. Määrus (EL, Euratom) 2018/673 jõustus Euroopa Liidu Teatajas avaldamise päeval, st 4. mail 2018, ja sellega muudeti muu hulgas tingimusi, millele taotlejad peavad Euroopa tasandi erakonnana registreerimiseks vastama.
                  
               
                     (5)
                  
                  
                     Määruse (EL, Euratom) nr 1141/2014 artikli 40a lõike 3 kohaselt pidid enne 4. maid 2018 registreeritud Euroopa tasandi erakonnad esitama hiljemalt 5. juuliks 2018 dokumendid, mis tõendavad nende vastavust muudetud määruse (EL, Euratom) nr 1141/2014 artikli 3 lõike 1 punktides b ja ba sätestatud tingimustele (edaspidi „muudetud registreerimistingimused“). Vastavalt määruse (EL, Euratom) nr 1141/2014 artikli 40a lõikele 4 kustutab amet Euroopa tasandi erakonna ja sellega seotud Euroopa tasandi poliitilise sihtasutuse registrist, kui asjaomane erakond ei tõenda 5. juuliks 2018 enda vastavust muudetud registreerimistingimustele.
                  
               
                     (6)
                  
                  
                     4. mail 2018 saatis amet kõigile registreeritud Euroopa tasandi erakondadele kirja (edaspidi „4. mai 2018. aasta kiri“), milles teatas, et on lõpule jõudnud seadusandlik protsess, mille tulemusena võeti vastu määrus (EL, Euratom) 2018/673. 4. mai 2018. aasta kirjas selgitati uue õigusraamistiku mõju ja tuletati Euroopa tasandi erakondadele meelde nende kohustust esitada 5. juuliks 2018 dokumendid, mis tõendavad nende vastavust muudetud registreerimistingimustele.
                  
               
                     (7)
                  
                  
                     22. juunil 2018 sai amet erakonnalt „Kotleba – L’udová Strana Naše Slovensko“ (edaspidi „LSNS“) dokumendi, milles muu hulgas teatatakse, et LSNS on APFi liikmeserakond ja on esindatud Slovaki Vabariigi Rahvuskogus.
                  
               
                     (8)
                  
                  
                     2. juulil 2018 sai amet erakonnalt „Nationaldemokratische Partei Deutschlands“ (edaspidi „NPD“) dokumendi, milles muu hulgas teatatakse, et NPD on APFi liikmeserakond ja on esindatud Euroopa Parlamendis.
                  
               
                     (9)
                  
                  
                     Amet ei saanud 5. juuliks 2018 APFilt ega liikmesriikide erakondadelt APFi nimel muid dokumente, mis oleksid tõendanud APFi vastavust muudetud registreerimistingimustele.
                  
               
                     (10)
                  
                  
                     10. augustil 2018 saatis amet APFile ja ETNile esialgse hinnangu, et anda APFile seoses muudetud registreerimistingimustega ja sellega, et APF ei esitanud 5. juuliks 2018 piisavalt dokumente, võimalus olla ära kuulatud, nagu on sätestatud määruse (EL, Euratom) nr 1141/2014 artiklis 34.
                  
               
                     (11)
                  
                  
                     Vastuseks ameti 10. augustil 2018 saadetud esialgsele hinnangule ei esitanud APF ega ETN mingeid märkusi.
                  
               
                     (12)
                  
                  
                     Amet on seisukohal, et APF ei suutnud Euroopa Liidu seadusandja kehtestatud aja jooksul tõendada oma vastavust muudetud registreerimistingimustele. Nimelt olid APFi 5. juuliks 2018 esitatud dokumendid ebapiisavad, st dokumendid esitasid vaid LSNS (Slovakkia) ja NPD (Saksamaa). Nende kahe dokumendid ei ole piisavad, et tõendada APFi vastavust muudetud registreerimistingimustele, mille kohaselt liikmeserakonnad peavad olema esindatud vähemalt veerandis liikmesriikides.
                  
               
                     (13)
                  
                  
                     Lisaks on amet seisukohal, et LSNSi ja NPD dokumentide sisu analüüs ei ole vajalik, sest isegi kui need dokumendid olid põhimõtteliselt sobivad tõendamaks APFi vastavust muudetud registreerimistingimustele kahes liikmesriigis, ei muuda see tõsiasja, et APF ei esitanud 5. juuliks 2018 piisavalt dokumente.
                  
               
                     (14)
                  
                  
                     Järgides määruse (EL, Euratom) nr 1141/2014 artikli 40a lõiget 4 on amet seisukohal, et APF ei tõendanud 5. juuliks 2018 oma vastavust muudetud registreerimistingimustele ja seetõttu tuleb APF ja ETN registrist kustutada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga kustutatakse sihtasutus Europa Terra Nostra registrist.
         
         
            Artikkel 2
            Otsuse adressaat on
            
                        Europa Terra Nostra
                     
                  
                        Kurfürstendamm 195, 3. OG
                     
                  
                        10707 Berlin
                     
                  
                        DEUTSCHLAND
                     
                  
         
            Brüssel, 13. september 2018
            
               
                  Euroopa tasandi erakondade ja Euroopa tasandi poliitiliste sihtasutuste ameti nimel
               
               
                  direktor
               
               M. ADAM
            
         
         
            (1)  ELT L 317, 4.11.2014, lk 1.
         
            (2)  COM/2017/0481 final – 2017/0219 (COD).
         
            (3)  ELT L 114 I, 4.5.2018, lk 1.